# Roberto Durán

| Roberto Durán
 |
| --- |
|  Roberto Durán (1994.) |
| Biografski podaci
 |
| Rođenje
 | 16. lipnja 1951.  (1951-06-16)  Guararé, Panama
 |
| Nadimci
 | *Manos de Piedra* |
| Boksačka karijera
 |
| Država
 |  Panama
 |
| Profesionalna karijera | 1968. – 2001.
 |
| Visina
 | 170 cm
 |
| Raspon
 | 168 cm
 |
| Kategorija
 | * laka
* velter
* polusrednja
* srednja
* supersrednja
 |
| Stav
 | ljevostrani
 |
| Statistika
 |
|

|  | Σ | P | I | N | BB |
| --- | --- | --- | --- | --- | --- |
| Σ | KO |
| Pro. | 119
 | 103
 | 70
 | 16
 | 0
 | 0
 |

 |

**Roberto Carlos Durán Samaniego** (Guararé, 16. lipnja 1951.), panamski umirovljeni boksač koji se borio od 1968. do 2001. godine te je bio svjetski prvak u četiri različite težinske kategorije – lakoj, velter, polusrednjoj i srednjoj. Uz to je bio neosporeni i linearni prvak u lakoj te linearni prvak u velter kategoriji. Također je bio tek drugi boksač čija je karijera trajala kroz pet različitih desetljeća; prije njega to je ostvario Jack Johnson. Durán je bio poznat kao svestran i tehnički orijentiran udarač (*brawler*) i borac na pritisak, a zbog snage svojih udaraca i izvrsne obrane dobio je nadimak *Manos de Piedra* (srpskohrvatski: *Ruke od kamena*). Poznat kao napadački orijentiran borac, Durán je često izbjegavao distancu u svojim mečevima. Bio je impozantna pojava u ringu, a svoje je protivnike pritiskao i fizički i psihički. Mnogi ga smatraju jednim od najvećih boksača svih vremena.

Tijekom 1970-ih, časopis *The Sporting News* proglasio je Durána borcem desetljeća. Tijekom 2002. godine, časopis *The Ring* proglasio ga je osmim najboljim borcem u prethodnih 80 godina, dok ga je historičar boksa Bert Sugar imenovao osmim najboljim boksačem svih vremena. Associated Press izglasao ga je za najboljeg borca lake kategorije u XX. vijeku, dok ga mnogi smatraju najboljim borcem lake kategorije ikada. Durán se konačno umirovio u siječnju 2002. godine u dobi od 50 godina i to nakon što je u listopadu 2001. godine imao tešku prometnu nesreću u Argentine zbog koje mu je bila potrebna hitna operacija da bi mu liječnici spasili život. Ranije je bio odlazio u mirovinu u studenom 1980. godine, lipnju 1984. i kolovozu 1998., ali svaki je put promijenio mišljenje. Karijeru je završio sa 119 profesionalnih borbi, od čega su 103 bile pobjede, a 70 njih bile su pobjede nokautom. Od svibnja 1971. do njegove druge borbe sa Sugar Rayem Leonardom u studenom 1980., trenirao ga je legendarni boksački trener Ray Arcel.

Durán se pojavljivao i u nizu filmova. Svoju prvu ulogu imao je kao sparing partner Rockyja Balboe u filmu *Rocky II*, a kasnije je imao manju ulogu u filmu *Harlem Nights*. Na televiziji, glumio je narkobosa Jesúsa Marota u seriji *Miami Vice*, dok je u hit seriji *CSI: NY* spomenut u epizodu u kojoj patolog otkrije da je žrtva imala ugrađene umjetne kosti u rukama kako bi si pojačala snagu udaraca. Al Pacino je rekao kako mu je Durán bio inspiracija za ulogu Tonyja Montane u filmu *Scarface*. Njegov je život bio tema dokumentarca *Los puños de una nación* (1992.) te biografskog filma *Hands of Stone* (2016.), u kojem ga je tumačio venezuelanski glumac Édgar Ramírez. Njegov je život često referenciran i u glazbi.

## Reference

## Vanjske veze

* Profesionalni bokserski podaci za Roberto Durán sa BoxRec
* Official website, hosted by CMG Worldwide as Durán's representative
* Roberto Durán biography at the International Boxing Hall of Fame